./data/stoa0275/stoa024/stoa0275.stoa024.opp-lat1.xml
Scriptum est, inquiunt, Quaerite, et invenietis Quando hanc vocem dominus emisit, recordemur  Puto in primitiisipsis doctrinae suae, cum adhuc dubitaretur apud omnes, an Christus esset, et cum adhuc nec Petrus illum dei filium pronuntiasset,cum etiam Ioannes de illo certus esse desisset  Meritoergo tunc dictum est, Quaerite et invenietis, quando quaerendusadhuc erat qui adhuc agnitus non erat  Et hoc quantum ad Iudaeos Ad illos enim pertinet totus sermo suggillationis istius, qui habebant ubi quaererent Christum  Habent, inquit, Moysen etHeliam, id est legem et prophetas Christum praedicantes, secundum quod alibi aperte: Scrutamini scripturas, in quibus salutemsperatis; illae enim de me loquuntur  Hoc erit, Quaerite et invenietis Nam et sequentia in Iudaeos competere manifestum est, Pulsate et aperietur vobis  Iudaei retro penes deum fuerant, dehinceiecti ob delicta extra deum esse coeperunt  Nationes vero nunquam penes deum, nisi stillicidium de situla et pulvis ex areaet foris semper  Ita qui foris semper, quomodo pulsabit eo ubinunquam fuit? quam ianuam novit, in qua nec receptus nec eiectusaliquando? an qui scit se intus fuisse et foras actum, ispotius pulsavit, et ostium novit? Etiam, Petite et accipietis, eicompetit qui sciebat a quo esset petendum, a quo et erat aliquidrepromissum, a deo scilicet Abraham, Isaac et Iacob, quemnationes non magis noverant quam ullam repromissionem eius Et ideo ad IsraÃ«l loquebatur: Non sum, inquit, missus, nisi ad oves perditas domus IsraÃ«l  Nondum canibus iactarat panemfiliorum, nondum in viam nationum ire mandabat  Siquidemin fine praecipit, vaderent ad docendas et tinguendas nationes,consecuturi mox spiritum sanctum paracletum, qui illos deducturus esset in omnem veritatem  Et hoc ergo illo facit  Quodsinationibus destinati doctores apostoli, ipsi quoque doctorem consecuturierant paracletum, multo magis vacabat erga nos, Quaeriteet invenietis, quibus ultro erat obventura doctrina per apostoloset ipsis apostolis per spiritum sanctum  Omnia quidem dominidicta omnibus posita sunt; per aures Iudaeorum ad nos transierunt Sed pleraque in personas directa non proprietatem admonitionisnobis constituerunt, sed exemplum